24. november 2017/MK

**Referat**

Stiftende samarbejdsmøde d. 23 november 2017 for:

**Tinglev Fotoforum** : Erik Hansen. Email: ehansenpost@gmail.com Tlf. 20189520

**Alssund Fotoklub** : Jens Christiansen. Email: formand@alssundfotoklub.dk Tlf. 29930673

**Haderslev Fotoklub**  : René Duelund Holm. Email: formand@haderslevfotoklub.dk Tlf. 30405055

**Sydjysk Fotoklub** : Poul Bull-Hansen. Email: bullhansen25@gmail.com Tlf. 20990994

**Sted:** Frivillig Center, Sankt Nicolai Gade 5, 6200 Åbenrå

**Kl.** 19.00 – 22.00

**Andre tilstede:** Formand for Sydjysk Fotoklub Arne Dyhrberg, Derek fra Tinglev Fotoforum og Mogens Keld Sydjysk Fotoklub.

**Referent:** Mogens Keld

**Samarbejde:**

Erik Hansen bød velkommen til opstartsmødet for et evt. samarbejde imellem ovennævnte fotoklubber.

Erik Hansen henviste til den tidligere fremsendte samarbejdsaftale fra d. 7. juni 2017, som er udarbejdet af Erik Hansen og Mogens Keld, om der var opbakning for et samarbejde klubberne imellem.

Inden denne beslutning blev truffet var der først en præsentation fra de fremmødte repræsentanter.

Repræsentanterne fortalte, hvordan man arbejder i de respektive klubber. Det viser sig, at vi stort set alle arbejder med de samme ting og har samme problemer, selvom der er stor forskel på klubberne.

Erik Hansen lagde en fotoramme på bordet, som skulle illustrere rammen omkring samarbejdet, hvor man så kunne lægge forskellige forslag ind i.

**Der blev drøftet mange ting, men konklusionen blev, at man i starten vil danne et uformelt samarbejde klubberne imellem.**

*Erik Hansen, blev udnævnt som teamleder/koordinator af samarbejdsgruppen.*Fotoklubberne bedes sende deres aktivitetsliste til ham, så han kan arbejdere videre herfra sammen med repræsentanterne og de respektive fotoklubber.

De aktiviteter, hvor man i en fotoklub ikke har den fornøden viden, til at kunne klare specifikke aktiviteter, kan der igennem Erik Hansen måske hentes hjælp i en anden fotoklub.

Der var ønske om at give kommentarer til klubbernes billeder. Billederne kan fremsendes i fotomapper i str. 20x30 cm eller A4, eller efter anden aftale.

Det var også ønske om, at man lavede fototure sammen. De respektive fotoklubber kan sende en invitation på mail ud til fotoklubberne.

Erik Hansen vil også være koordinator for større fotoarrangementer, som den enkelte fotoklub ikke kan bære alene. Det kan være et foredrag eller andet, som økonomisk vil være for stort for en enkelt klub.

I det hele taget var der rigtig mange områder, hvor der var mulighed for et samarbejde, og dette arbejde vil

Erik Hansen være initiativtager til sammen med fotoklubbernes repræsentanter at sende til de respektive fotoklubber.

Samarbejdsgruppen aftaler indbyrdes om antal møder, og hvor de skal afholdes.

**Det forventes, at alle ovenstående fotoklubber bakker op omkring dette initiativ.**